উপজেলা স্বাস্থ্য কমপ্লেক্সে সূত্রে জানা যায়, ৫০ শয্যা বিশিষ্ট গোয়াইনঘাট স্বাস্থ্য কমপ্লেক্সে রয়েছে ২৯ জন ডাক্তারের পদ। সরকারি পরিসংখ্যানুসারে গোয়াইনঘাট উপজেলা স্বাস্থ্য কমপ্লেক্সে প্রথম শ্রেণিতে ২৯ জন বিশেষজ্ঞ ডাক্তারের পদ থাকলেও উক্ত প্রতিষ্ঠানে কর্মরত আছেন ১২ জন । তার মধ্যে উপজেলা স্বাস্থ্য কমপ্লেক্সের ডা. শারমিন মাহবুবা খানম আইএইচটি সিলেটে ও ইউনিয়ন স্বাস্থ্য কমপ্লেক্সের নিযুক্ত (লেংগুড়া) ডাক্তার মোস্তাফিজুর রহমান জৈন্তাপুর উপজেলা স্বাস্থ্য কমপ্লেক্সে ডেপুটেশনে বদলি হয়ে চাকরি করছেন। উপজেলার মোট ইউনিয়ন ৯টি। তার মধ্যে নবসৃষ্ট ৯নং ডৌবাড়ি ইউনিয়নকে এখনো স্বাস্থ্য বিভাগের অর্ন্তভুক্ত না করার কারণে ডাক্তার নিয়োগ হয়নি। অবশিষ্ট ৮ ইউনিয়নের মধ্যে ৬টিই ইউনিয়ন স্বাস্থ্য কমপ্লেক্সেই ডাক্তার শুন্য। দ্বিতীয় শ্রেনীতে নার্সের ১৫টি পদ থাকলেও এখানে কর্মরত রয়েছেন ৭ জন নার্স। এখানে শূন্য পদ রয়েছে ৮টি।